બીજા દિવસનું મળસકું થાય એ પહેલાં તો આશ્વાસનના સંદેશાઓનો મારો ચાલ્યો. જિયા ખાન સાથે કામ કરી ચૂકેલા અમિતાભ બચ્ચન કે આમિર ખાન કે પછી તેના મિત્રો-સંબંધીઓ આવો ખરખરો કરે એ તો સમજાય, પણ દુબઈમાં બેઠેલા કે પછી ગારિયાધારમાં વસતા પ્રશંસકો માત્ર આશ્વાસન આપતા ટ્વીટ્સ કે સ્ટેટસથી સંતુષ્ટ ન હોય એમ તેમણે માત્ર ત્રણ ફિલ્મો કરી ચૂકેલી આ અભિનેત્રીની સરખામણી હૉલીવુડ-સમ્રાજ્ઞી મૅરિલિન મનરો ને આપણા ગુરુ દત્ત સાથે કરતા પેજ પણ સોશ્યલ નેટવર્કિંગ સાઇટ્સ પર ક્રીએટ કરી નાખ્યા.